kardosdrur/scandi-wiki huggingface dataset:
Claus Thomsen

Claus Thomsen (født 31. maj 1970 i Aarhus) er en dansk tidligere professionel fodboldspiller, som spillede for klubberne AGF, Ipswich Town F.C. (England), Everton (England), AB og VfL Wolfsburg (Tyskland), samt en række kampe for det danske landshold.

Karriere 
Claus Thomsen startede sin karriere som professionel fodboldspiller i AGF i 1989. I AGF nåede han at spille 120 kampe og score 21 mål fra 1989-1994. I 1994 skiftede Claus Thomsen til engelsk fodbold, og Ipswich Town, for omkring 2.5 mio kr. I Ipswich nåede han at spille 3 succesfulde sæsoner, fra 1994 til 1997, og spille 81 kampe og score 7 mål. I 1997-1998-sæsonen købte Everton Claus Thomsen for omkring 10 mio kr. Han spillede 24 kampe for Everton, og scorede et enkelt mål. Efter et ikke så succesfuldt ophold i Everton, købte den danske klub AB ham tilbage til dansk fodbold for omkring 5.5 mio kr. Her nåede han at spille 20 kampe og score 2 mål på et halvt år. Han gjorde det så godt at Wolfsburg blev interesseret i ham. Han spillede for Wolfsburg i 3 sæsoner, fra 2000 til 2002. Han spillede 54 kampe og scorede 3 mål, og var en overgang anfører for den tyske klub. Efter en del skader, måtte han stoppe sin karriere allerede som 32-årig.

Claus Thomsen nåede også at blive landsholdspiller. Efter 18 kampe og 3 mål for det danske U21-landshold, udtog Richard Møller-Nielsen ham til det rigtige A-landshold, hvor han nåede at spille 20 kampe og et EM. Han stoppede på landsholdet i 1999, før EM-slutrunden i Holland/Belgien i 2000.

Eksterne henvisninger 
 

Fodboldspillere fra Danmark
Fodboldspillere fra Everton F.C.
Fodboldspillere fra Ipswich Town F.C.
Fodboldspillere fra VfL Wolfsburg
Fodboldspillere fra Akademisk Boldklub
Fodboldspillere fra AGF
Fodboldlandsholdsspillere fra Danmark
Personer fra Aarhus
Deltagere for Danmark ved sommer-OL 1992
Deltagere ved det europæiske mesterskab i fodbold 1996
Fruens Bøge Station

Fruens Bøge Station er en station på Svendborgbanen, som ligger i Fruens Bøge i det sydvestlige Odense. Jernbanen adskiller Fruens Bøge Skov på den ene side fra villakvarteret Fruens Bøge på den anden side.

Fra stationens to spor er der to gange i timen tog til Odense og Ringe/Svendborg.

Historie 
Stationens hovedbygning og varehus er opført i 1876, hvor Svendborgbanen blev oprettet. De er tegnet af H.A.W. Haugsted og blev fredet af Planstyrelsen i 1992. Bygningen benyttes nu delvist af foreningen Station F som musikøvelokale. Siden 1. juli 2015 har stationsbygningen også huset Velodrom Kaffebar. Banedanmark har installationer til styring af jernbanedriften i en anden, aflukket del af bygningen.

Fra banens start var stationen mest et udflugtsmål, Den var kun åben fra 1. april til 30. september, men fra 1885 var den åben året rundt.

Brobybanen 
Fruens Bøge blev knudepunkt, da Odense-Nørre Broby-Fåborg Jernbane (3. oktober 1906 – 22. maj 1954) grenede fra Svendborgbanen her. Efter nedlæggelsen af Brobybanen blev en del af dens hovedspor og nogle sidespor frem til år 2000 brugt af Dalum Papirfabrik, der har transporteret store dele af sin produktion med godstog fra stationen. Det er muligt at gå på det nedlagte spor fra Skovalleen til papirfabrikken.

Galleri

Noter

Eksterne kilder/henvisninger 
 Viinholt-Nielsen, Lars: Svendborgbanen i 125 år. SFJ-Bøger 2001. .
 My 1 2 87 om Fruens Bøge station 
 Fruens Bøge Station  på dsb.dk

Station
Fredede jernbanestationer i Danmark
Fredede bygninger, konstruktioner og anlæg i Odense Kommune
Stationer på Svendborgbanen
The Waterboys

The Waterboys er en gruppe dannet i 1983 af Mike Scott. Gruppens nuværende og tidligere medlemmer har primært bestået af musikere fra Skotland og Irland, mens London, Dublin, Spiddal, New York og Findhorn alle har fungeret som gruppens hjemstavn. Over 70 musikere har optrådt med gruppen.
Gruppens musik har bestået af en række forskellige stilarter, men oftest kan den beskrives som en blanding af keltisk folkemusik og rock and roll, eller folkrock.

Efter ti år med indspilninger og turnéer, gik gruppen i opløsning i 1993, og Scott begyndte på en solokarriere. Gruppen blev gendannet i 2000, og udgiver stadig albummer og turnerer over hele verden. Scott selv lægger vægt på en kontinuitet mellem The Waterboys og hans soloarbejde: "For mig er der ingen forskel på Mike Scott og The Waterboys; de betyder begge det samme. De betyder mig selv og hvem der ellers måtte være mine musikalske medrejsende."

Waterboys tidlige musikalske lydbillede blev navngivet "The Big Music" (den store musik) efter en sang på deres andet album, A Pagan Place. Den musikalske stil beskrives af Scott som "et metafor for at se Guds fingeraftryk i verden." Det enten påvirkede eller blev brugt til at beskrive en række andre grupper, blandt andre Simple Minds, The Alarm, In Tua Nua, Big Country, Hothouse Flowers og World Party, hvor sidstnævnte består af tidligere medlemmer af Waterboys. I slutningen af 1980'erne blev gruppen betydeligt mere påvirket af folkemusikken. Efterhånden vendte gruppen tilbage til rock'n'roll, og har udgivet både rock- og folkemusikalbummer siden gendannelsen. Deres sange, hvor flertallet skrives af Scott, indeholder ofte litterære henvisninger og handler ofte om spiritualitet. Både gruppens og dens medlemmers solokarrierer har fået megen ros fra både rock- og folkemusikkritikere, men The Waterboys har som gruppe aldrig opnået den samme kommercielle succes som nogle af medlemmerne har haft uafhængigt af gruppen. Bortset fra World Party, har The Waterboys også påvirket musikere som Colin Meloy fra The Decembrists, Grant Nicholas fra Feeder og Miles Hunt fra The Wonder Stuff. Herudover er både Bono og The Edge fra U2 fans af gruppen.

Diskografi 

 The Waterboys (1983)
 A Pagan Place (1984)
 This Is the Sea (1985)
 Fisherman's Blues (1988)
 Room to Roam (1990)
 Dream Harder (1993)
 Bring 'Em All In (1995; som Mike Scott)
 Still Burning (1997; som Mike Scott)
 A Rock in the Weary Land (2000)
 Universal Hall (2003)
 Book of Lightning (2007)
 An Appointment with Mr Yeats (2011)
 Modern Blues (2015)
 Out of All This Blue (2017)
 Where the Action Is (2019)
 Good Luck, Seeker (2020)
 All Souls Hill (2022)

Referencer

Eksterne henvisninger 

 Officiel hjemmeside for Mike Scott og The Waterboys
 

Waterboys, The
Folkrockgrupper
Musikgrupper fra 1983
Gaskompressor

En gaskompressor er en maskine, der komprimerer gas. Processen kaldes gaskomprimering eller gaskompression.

Gaskompressor i visse biler 
Gaskompressoren i visse biler virker, i modsætning til en turbolader, med det samme. Den er drevet af motorens kilerem og følger med lige fra start af motoren. En ulempe ved kompressoren er dog at den ved høje omdrejninger ikke altid kan hamle op med en turbo, en løsning herpå kan være at montere både turbo og kompressor som det er tilfældet med den danske superbil Zenvo ST1 og VWs TSI-motorer.

Kompressorens virkemåde 

Gaskompressoren – i motorterminologi ofte blot benævnt kompressoren – drives af forbrændingsmoterens krumtapaksel. ligesom en turbolader er formålet at hæve trykket i motorens indsugning, så motorens virkningsgrad og dermed også motorens effekt forøges. Afhængigt af kompressorens konstruktion er det en billigere løsning end en turbolader, da kompressorens omdrejninger er lavere end turboladerens. Herved er det muligt at anvende en simplere og billigere lejekonstruktion.

Fordele og ulemper 
Idet kompressoren drives af motorens krumtap, følger den altid motoromdrejningerne. Dette betyder at når motorens omdrejningstal stiger, stiger kompressorens omdrejningstal samtidig, modsat turboladeren, hvis omdrejninger er bestemt af udstødningsgassens tryk og masseflow. Fænomenet, at turboen er et stykke tid om at nå op i omdrejninger kaldes undertiden turbotøven.
Kompressoren leverer den højeste relative effektforøgelse til motoren ved lave omdrejningstal. Turboens bedste virkningsområde er ved høje omdrejninger. Således finder kompressoren anvendelse i Dragrace hvor der typisk køres med V8-motorer, hvis natur ikke er høje omdrejninger. På områder, hvor motoromdrejningstallene generelt er højere, anvendes turbolader.

Se også 
Idealgasligning
Roots-kompressor

Strømningsmaskiner
Gasser
Termodynamik
Motordele
Peter Bonde

Peter Bonde har flere betydninger:
 Peter Bonde (maler) (født 1958) – dansk maler
 Peter Bonde (fodboldtræner) (født 1958) – dansk fodboldtræner
 Jens-Peter Bonde (født 1948) − dansk forfatter
 Hans Peter Bonde (1894−1961) − dansk amtsforvalter
Peter Bonde (fodboldtræner)

Peter Bonde (født 14. februar 1958) er en dansk tidligere fodboldspiller og træner for Næstved BK.  I en årrække var han assistenttræner for Danmarks fodboldlandshold under Morten Olsen. Nu er han træner for Næstved i 1.division.

Klubkarriere 
I sin aktive karriere spillede Bonde bl.a. for Næstved BK og Herfølge BK.

Trænerkarriere 
Som træner var han i 1994 i finalen i Landspokalturneringen med Næstved BK. Siden blev han uddannelseskonsulent i DBU og landstræner for det danske kvindelandshold. I 2006 blev han assistent for Morten Olsen på det danske herrelandshold og forblev på den post, til Åge Hareide afløste Olsen i 2016. Han var dermed – på grund af Morten Olsens karantæne – den ansvarlige træner under den famøse kamp mod Sverige 2. juni 2007, som blev afbrudt, da en tilskuer kom på banen i forsøget på at få dommeren i tale.

I 2018 blev Bonde ny landstræner for Kinas kvindelige U20-landshold med Nils Nielsen som assistent.

Fra 2021 er han vendt hjem for at genrejse sin barndomsklub i Næstved som træner i 2.division.

Referencer

Eksterne henvisninger 

 

Fodboldspillere fra Danmark
Fodboldtrænere fra Danmark
Danmarks fodboldlandshold
Fodboldspillere fra Næstved IF
Fodboldspillere fra Nørre Alslev BK
Fodboldspillere fra Stubbekøbing BK
Fodboldspillere fra B.1901
Fodboldspillere fra Herfølge Boldklub
Fodboldspillere fra Lyngby Boldklub
Fodboldtrænere fra Lyngby Boldklub
Toblerone

Toblerone er en chokoladebar, der fremstilles i Schweiz af Mondelez International fra 2. oktober 2012 efter opsplitningen af Kraft Foods Inc. Den er bedst kendt for dens trekantformede stykker (der forestiller Matterhorn-bjerget i De Schweiziske Alper).

Toblerone blev skabt af Theodore Tobler og Emil Baumann i Bern i 1907. De to mænd udviklede den unikke mælkechokolade ved at iblande nougat, mandler og honning. 

Chokoladens navn er et portmanteau, der kombinerer Toblers navn med det italienske ord torrone (en nougattype).

Der er også en hemmelighed gemt på pakken, for hvis man kigger godt efter på pakken, på Matterhorn-bjerget, opdager man, at der er gemt en bjørn.

Efter Brexit har Toblerone valgt at skifte deres design, så der er mindre indhold i samme størrelse pakke for at kunne sælge det til samme pris, men bruge færre penge på at producere chokoladen.

Eksterne henvisninger 

Chokolade
Mad fra Schweiz
Kraft Foods
Mondelēz International
Skaun

Skaun er en kommune i Trøndelag fylke i Norge. Kommunen grænser mod kommunen Orkdal i vest og Melhus i syd og øst. I nord har Skaun fælles grænse med Trondheim i Gaulosen, en sidearm af Trondheimsfjorden hvor elven Gaula har sit udspring. Skaun kommune blev dannet i 1965, da kommunerne Børsa, Buvik og Skaun blev slået sammen. De største byer i kommunen er Buvika, adminstrationcentret Børsa, Venn, Viggja og Eggkleiva. Højeste punkt i kommunen er Ølshøgda  der er 537 moh.

Erhvervsliv 
De fleste indbyggere i Skaun pendler til arbejdspladser i nabokommunerne, undtagen dem der arbejder inderfor landbruget og i den offentlige sektor. Den største virksomhed er møllen i Buvika (Norgesmøllen).

Skoler 
Kommunen har fem folkeskoler. Jåren-Råbygda skule er den eneste hele skole i Sør-Trøndelag med nynorsk som hovedmål. Ungdomsskoletrinene er samlet på Skaun ungdomsskole i Børsa. I Børsa ligger også Fredly Folkehøjskole. Der findes ingen videregående skoler i kommunen, de fleste går på skoler i nabokommunerne, særligt i Orkdal, Meldal og Melhus, men også Trondheim.

Kultur 

Kommunens tusenårssted er Husaby, som er et gårdanlæg med gamle kirkeruiner, hvor Einar Tambarskjelve boede.

Husaby er mest kendt for Sigrid Undsets roman om "Kristin Lavransdatter". Romanfiguren "Kristin" boede her sammen med sin husbond "Erlend".

Et årligt kulturarrangement er Kristin på Husaby i Skaun, med blandt andet teaterforestillinger, litteraturseminar, vandretur, udstillinger, kirkekoncerter og økumenisk gudstjeneste.

Skaun kirke på Venn er en stenkirke fra middelalderen (ca. 1180), og pilgrimsstien går forbi kirken videre til Nidarosdomen.

Natur 
Kommunen har store friluftsområder med bl.a. 46 fiskepladser, hovedsageligt med ørred og arktisk fjeldørred. Der er laks i elvene Børselva og Vigda i kommunen.

Kommuneblomsten i Skaun er røn, som også er omtalt i Skaunsangen, skrevet af Bjarne Slapgard og Lars Minsaas.

Eksterne henvisninger 

 Officielt websted

Kommuner i Trøndelag
Kommuner i Sør-Trøndelag
Christian Andersen (fodboldtræner)

Christian Andersen (født 28. september 1944) er en dansk tidligere fodboldspiller og nu også tidligere træner i adskillelige københavnske topklubber. Som spiller spillede han for B 1903 og opnåede 2 landskampe for Danmarks fodboldlandshold.

Christian Andersen har været meget i medierne, siden han i 1997 proklamerede, at han var "Danmarks Bedste Fodboldtræner". I 2008 var Christian Andersen part i en højt profileret retssag om bagvaskelse. Sagen udsprang af et TV-program i 2004, hvor Christian Andersen blev beskyldt for, på en social tur inden sæsonstart, at have haft et for højt alkoholforbrug og at have haft omgang med fremmede damer. Beskyldningerne kom fra den daværende bestyrelsesformand i FC København Flemming Østergaard og tidligere anfører Peter Nielsen. Peter Nørrelund og Carsten Werge fra TV3 Sporten var ansvarlige journalist/redaktør ifm. TV-udsendelsen. Flemming Østergaard, Peter Nørrelund og Carsten Werge fik dog oprejsning, idet de blev alle frikendt i sagen i Højesteret, efter at Christian Andersen havde vundet sagen i både Københavns Byret og i Landsretten.

Den 22. maj 2007 forlod han pga. et dårligt forår AB som både træner og sportschef. Christian Andersen var senest træner i BK Frem i 1. division i sæsonen 2009/2010. Christian Andersen forlod BK Frem efter klubben gik konkurs inden sæsonen 2010/2011.

Christian Andersen nåede at vinde DM to gange med B1903 i hhv. 1969 og 1970, inden han blev professionel i Belgien og Frankrig. Som træner lykkedes det ham at vinde bronze med Farum Boldklub (nu bedre kendt som FC Nordsjælland).

Ved udgangen af 2012 er Christian Andersen ikke længere involveret i dansk fodbold.

Referencer

Eksterne henvisninger 
 

Fodboldspillere fra Danmark
Fodboldtrænere fra Danmark
Fodboldspillere fra Akademisk Boldklub
Fodboldspillere fra FC Lorient
Fodboldtrænere fra FC Nordsjælland
Fodboldtrænere for Akademisk Boldklub
Smarties

Smarties er chokolade dækket med farvet sukker. Chokoladen blev introduceret af Rowntree's i 1937.
Efter selskabet blev solgt til det schweiziske selskab Nestlé i 1988 blev de i 1993 omdøbt til Néstle Smarties.

Farver 
  Rød
  Orange
  Gul
  Grøn
  Blå
  Violet
  Lyserød
  Brun
  Hvid

Chokolade
Nestlé
Rudy Giuliani

Rudolph William Louis Giuliani (født 28. maj 1944 i New York City) er en amerikansk politiker og advokat, der var borgmester i New York City fra 1994 til 2001. Som borgmester fik han ry for at have mindsket kriminaliteten, bl.a. med hjælp af teorien om knuste vinduer og øget levestandarden i byen. Giulianis håndtering af krisen efter terrorangrebet på World Trade Center den 11. september 2001 gav ham heltestatus i USA. Han blev udnævnt til Person of the Year i 2001 af Time Magazine. I amerikanske medier blev Rudy Giuliani døbt "America's mayor", og den britiske dronning Elizabeth slog ham til æresridder i 2002.

Giuliani er uddannet i jura fra New York University School of Law, og efter at have arbejdet nogle år i embedsværket blev han i 1983 udnævnt til statsadvokat i New York Citys sydlige distrikt. Men efter seks år på posten besluttede Giuliani i 1989 at stille op som borgmester, men han tabte til David Dinkins. I 1993 blev han valgt, som den første republikanske borgmester i New York i 20 år. Han blev han særligt kendt for sin nultolerance over for kriminalitet. Under Giuliani faldt kriminaliteten i byen med 56 procent.

Giuliani forsøgte uden held at blive Republikanernes præsidentkandidat i 2008. Fra 2017 til 2020 arbejdede han som Donald Trumps personlige advokat. Den 14. august 2023 blev den tidligere præsident Donald Trump og 18 personer omkring ham tiltalt i en sag om indblanding i præsidentvalget i 2020. Giuliani er tiltalt for i alt 13 forhold, blandt andet konspiration og indgivelse af falske dokumenter.

Referencer

Eksterne henvisninger 

Amerikanske republikanske præsidentkandidater 2008
Borgmestre fra USA
Personer fra New York
Personer tildelt Order of the British Empire
Snickers

Snickers er et chokolademærke, produceret af Mars Incorporated. Den originale Snickers er den mest solgte chokoladebar i verden.

Den originale Snickers blev introduceret i 1929 af Frank og Ethel Mars, og blev angiveligt opkaldt efter familiens favorithest. Snickers var specielt populær blandt biograferne i 1970'erne og tidligt i 1980'erne. Snickers er fortsat populær i biografsalene, men sælges også i dagligvareforretninger, kiosker og på tankstationer rundt om i verden.

I Storbritannien og i Irland blev Snickers oprindeligt lanceret under mærkenavnet Marathon, men navnet blev ændret til Snickers i 1990. Mars Inc. brugte en offensiv markedsføring, hvor irriterede udlændinge forsøgte at bestille en "Snickers" i butikken, mens den forvirrede ekspedient ikke forstod, hvad de var ude efter. 18 måneder efter dette blev begge navne trykt på etiketterne. Det førte til en vis latterliggørelse, siden det ukendte navn "Snickers" for briterne var meningsløst og hænges ud som det engelske ord for underbukser, knickers. I 2004 blev energichokoladebaren Snickers Marathon lanceret, noget som igen førte til forvirring.

Eksternt link 
 Snickers' hjemmeside

Chokolade
Mars Incorporated
+44

+44 (udtales "Plus Forty Four"), også kendt som (+44) eller Plus-44 er et band dannet af Mark Hoppus (bass og vokal) og Travis Barker (trommer og keyboard). De andre to +44 medlemmer er den tidligere Transplants turne guitarist Craig Fairbaugh og lead guitaristen fra The Nervous Return; Shane Gallagher.

Ifølge Hoppus refererer bandets navn, +44, til Storbritanniens internationale landekode, fordi Hoppus og Barker var i England, da de først diskuterede projektet.

Bandets debut album "When Your Heart Stops Beating" udkom 14. november 2006.

Eksterne henvisninger 
 

Musikgrupper fra USA
Etableret i 2005
Ophørt i 2009
Line (pigenavn)

Line (svensk: Lina) er et traditionelt pigenavn, som bliver brugt meget i de nordiske lande. Etymologisk set udspringer Line fra navnet Karoline (staves også "Caroline"), som er den kvindelige form af Karl (hvis latiniserede form er Carolus).
Line kan også komme fra navne som Nicoline eller Pauline, men dette ses sjældent.

Line har i sig selv ikke nogen betydning, men Karoline, hvorfra navnet oftest udspringer, betyder "fri" eller "kraftfuld" (ligesom Karl gør).

Udbredelse 
Line begyndte først i starten af 1800-tallet at blive anvendt som alenestående fornavn. 
I de seneste 30 år har det været et meget populært pigenavn i de skandinaviske lande. I Norge var der i 2007 tæt ved 10.000 kvinder med fornavnet Line, mens der i Danmark var tæt ved 17.000.

Lina betyder "palme træ" og fremgår i Koranen i kapitel 59 Al-hashr. Lina bliver brugt som Line i tyrkisk, ligesom Ahmed bliver ændret og brugt som Ahmet.

Den svenske form, Lina, nød en eksplosiv popularitet i Sverige i 1980'erne, delvist på grund af Astrid Lindgrens store succes Emil Fra Lønneberg. Der findes i dag over 16.000 svenske kvinder med navnet Lina.. I Norge har Line navnedag den 20. januar.

Kendte personer med fornavnet Line 
 Line Barfod – Folketingsmedlem fra Enhedslisten
 Line Baun Danielsen – Journalist og nyhedsvært på TV 2
 Line Ernlund – Studievært TV 2 Sporten
 Line Fruensgaard – tidligere dansk håndboldspiller
 Line Knutzon – Prisbelønnet dramatiker og skuespillerinde
 Line Kruse – Skuespillerinde, hovedsageligt kendt fra filmene om Krummerne
 Lina Rafn – Sangerinde i Infernal
 Line Sigvardsen Jensen – dansk fodboldspiller
 Line Jørgensen – dansk håndboldspiller

Fodnoter

Eksterne henvisninger 
 Norskenavn.no

Pigenavne
Forårsrulle

Forårsrulle er det danske navn på en udbredt østasiatisk madret. Den kan tilberedes på forskellige måder, men består altid af en pastalignende tynd dej som er pakket om et fyld, som kan bestå af kød, fisk eller grønsager.

Forårsruller kan være friturestegt, men det findes også i kogte varianter, ligesom der også findes friske forårsruller lavet af rispapir.

Navnet forårsrulle (traditionelt kinesisk: 春捲, simplificeret kinesisk: 春卷, pinyin: chūn juǎn) kommer af den kinesiske præference at servere den til forårsfesten.

I Vietnam hedder retten Chả cuốn. På Filippinerne hedder den lumpia, som er et låneord fra kinesisk.

Se også 
 Daloon

Mad fra Kina
Mad fra Vietnam
Mad fra Filippinerne
Venslev (Frederikssund Kommune)

Venslev er en lille landsby i Nordsjælland med , beliggende i Ferslev Sogn, Frederikssund Kommune, Region Hovedstaden.

Venslev domineres af det store byggemarked Davidsen og grovvaremarkedet HC Handelscenter, Venslev samt andelskøbmanden Venslev Høkeren. Venslev Høkeren blev grundlagt i 2016 af som frivillig andelsforening, af driftig lokal ildsjæl Ejlif Folkmar Thomasen og andre.

Historie 
En hovedgård i Venslev solgtes 1364 af Folmer Clausen i Torup (der havde fået den med sin hustru Johanne) til hr. Niels Knudsen (Manderup).

Efter et rovmord i 1842, blev 43 beboere dømt for 180 forbrydelser.

Kilder 

Byer i Frederikssund Kommune
Herregårde i Frederiksborg Amt
Djurgårdens IF Fotbollförening

Djurgårdens IF Fotbollförening er en svensk fodboldklub fra Stockholm, som spiller i den svenske række, . Klubben har vundet det svenske mesterskab 12 gange, senest i 2019. Under sæsonen 2013 vil Djurgårdens IF have Djurgårdsandans logo på brystet.

Djurgårdens IF har hjemmebane på Tele2 Arena.

Danske spillere 
 Søren Larsen
 Nicolaj Agger
 Marc Pedersen
 Peter Nymann
 Kasper Jensen

Kendte spillere 
 Teddy Sheringham
 Stefan Rehn
 Jesper Blomqvist
 Ibrahim Ba
 Johan Elmander
 Mattias Jonson
 Andreas Isaksson
 Kim Källström

Europæisk deltagelse

Eksterne henvisninger 
 Djurgårdens hjemmeside 

Fodboldklubber i Sverige
Sport i Stockholm
Fanejede fodboldklubber
Helsingborgs IF

Helsingborg (lokal skånsk udtale: Helsenbår)   idrottsförening/idrætforening, med kælenavnet Di Röe (skånsk dialekt), er en fodboldklub grundlagt i 1907 hjemmehørende i Helsingborg i Skåne, der spiller i den bedste svenske række, Allsvenskan. Klubben har vundet det svenske mesterskab 7 gange, senest i 2011.

Klubben har hjemmebane på fodboldstadionet Olympia.

Det er ikke uden årsag at klubben på den anden side af Karl X Gustavs eller Magnus Stenbocks grænse har de samme initialer og farver (HIF og røde bluser og blå bukser) som nogle få år ældre Helsingør IF. Der har været en masse udveksling hvor f.eks. Albin Dahl er en ikonisk træner i både Helsingør IF og Helsingborg IF. Dahl førte også Rå, kun få kilometer syd for Helsingborg, hvor Holger Danske, symbolet for FCH fans, ifølge sagnet, er begravet (Rå Lyng ifølge Saxo) , til pokalmestere   og vicemestere i Allsvenskan.

Titler 
 Allsvenskan (7) 1928-29, 1929-30, 1932-33, 1933-34, 1940-41, 1999 og 2011
 Svenske pokalturnering (5): 1941, 1998, 2006, 2010 og 2011

Truppen

Danske spillere 
 Benny Johansen
 Peter Graulund
 Peter Christiansen
 Jesper Lange
 Anders Randrup
 David Boysen
 Anders Lindegaard
 Tobias Mikkelsen

Kendte spillere 
 Anders Linderoth
 Álvaro Santos
 Henrik Larsson
 Rade Prica

Referencer

Eksterne henvisninger 

 Helsingborgs IFs hjemmeside

Fodboldklubber i Sverige
IF
Etableret i 1907
Fanejede fodboldklubber